Operațiunea ”Poligraful” la AUR. Cum și-a pus Simion oamenii la detectorul de minciuni al lui Selly
Începând de luni are loc în București o amplă operațiune a AUR de verificare a membrilor de partid. Cu ajutorul unor teste poligraf, cunoscute și ca detectoare de minciuni. Din informațiile obținute de digi24.ro se pare că testările sunt realizate de aceeași firmă care lucrează cu influencerul Selly la emisiunile acestuia de pe youtube.com despre detectorul de minciuni pentru vedete. Am stat de vorbă cu mai mulți lideri de partid și cu candidați AUR în încercarea de a afla cum se desfășoară testele și, de asemenea, de ce este nevoie de ele.